བར་དོའི་ངོ་སྤྲོད་གསེར་གྱི་མེ་ལོང་བཞུགས།
༄༅། །ཁམས་གསུམ་སེམས་ཅན་སྙིང་རྗེའི་ལྕགས་ཀྱུ་ཡིས། སྐད་ཅིག་མི་གཏོང་
མི་གཡེལ་ཐུགས་དམ་ཅན།། སྙིང་རྗེའི་ལྷ་མཆོག་གཤེན་ལྷ་འོད་དཀར་པོ༎ སྙིང་
དབུས་དད་པའི་ཟེའུ་འབྲུའི་དབུས་སུ་རོལ། ༧ སྔོན་ཚེ་མི་མཇེད་འགྲོ་འདུལ་དམ་
བཅས་བཞིན༎ དུས་ལས་མི་ཡོལ་རྣམ་འདྲེན་སྟོང་དབུས་ནས།། མཚན་སྙན་ལྷང་
ངེར་ཕྱོགས་བཅུར་ཁྱབ་མཛད་པ།། ལྷ་མིའི་སྟོན་པ་དམུ་རྒྱལ་སྲས་དེ་བསྔགས།།
༧ སྙིགས་མའི་གདུལ་དཀའ་འདུལ་བའི་སྙིང་སྟོབས་ཅན།། བོད་ཁམས་དམུ་རྒོད་
འགྲོ་ཕྱིར་ཉིན་བཞིན་དུ།། ཉི་ཟེར་རྟ་ཞོན་ཉིན་མཚན་དུས་དྲུག་ཏུ།། ཐུགས་རྗེའི་
སྐྱོབ་མཛད་འཆི་མེད་ཡབ་སྲས་རྒྱལ།། ༧ ཚེ་གཅིག་ཀ་དག་བོན་དབྱིངས་རྒྱལ་
ཁབ་ཆེར༎ འགོད་མཛད་སངས་རྒྱས་རྒྱལ་ཚབ་སེམས་དཔའ་ཆེ།། ཕྱི་ནང་གསང་
བའི་གདམས་ངག་བདུད་རྩིའི་བཅུད།། སྩོལ་མཛད་དྲིན་ཆེན་བླ་མ་སྤྱི་བོར་བསྟོད༎
༧ རང་གི་སྙིང་བུ་ཤེས་རབ་མཆོག་ལྡན་ཉིད།། འདི་སྣང་སྐུ་ཡི་བཀོད་པ་མངོན་
བསྡུས་ནས། དགོངས་པ་བོན་ཉིད་དབྱིངས་སུ་ཐིམ་པའི་ཚེ།། འདི་འདྲའི་རྣལ་
འབྱོར་དགོངས་པ་གཤེགས་ཁ་དེར།། ༧ རང་གི་གདམས་ངག་རྣམས་ཀྱི་བར་དོ་
གསུམ༎ ངོ་སྤྲོད་གསལ་འདེབས་ཤིག་ཀྱང་གལ་ཆེ་ལཀ རང་ལའང་འཆི་ཁའི་དུས་
སུ་དགོས་ངེས་ཤིང་།། མ་ཟད་དབང་པོའི་རིམ་པ་དང་བསྟུན་ནས།། ༧ ངོ་སྤྲོད་
འཕོ་བའི་གདམས་ངག་འབྲི་བ་དྲན།། བླ་མ་ཡི་དམ་མཁའ་འགྲོས་གནང་བ་སྩོལ།།
བདག་སོགས་འགྲོ་ཀུན་ཐུགས་རྗེས་བཟུང་དུ་གསོལ། བར་དོ་རང་སྣང་ཤེས་
242

ནམ་མཁའ་མཛོད་ཀྱི་སྒྲུབ་སྐོར།
པར་བྱིན་གྱིས་རློབས། །ཞེས་མཆོད་པ་བརྗོད་པ་དང་འདི་ལྟ་བུའི་གདམས་ངག་བརྩོམ་འདོད་ཚིག་བཅད་
ཀྱིས་མགོ་འདྲེན་ནས་འདི་ཉིད་འབྲི་བར་བྱེད་པ་ལ། དེ་ཡང་རྫོགས་ཆེན་པ་རྟོགས་པ་མཆོག་ལྡན་སྣང་སེམས་འདྲེས་
པའི་སྐྱེས་བུ་བློ་ཟད་བོན་ཟད་འཆི་མི་འཆིའི་རྩིས་གདབ་ཟད་ཅིང་གཏམ་གྱི་རྗེས་སུ་བཟློ་བ་དང་། ཡང་དུས་དེར་
སྣང་བ་སྒྱུ་མ་དང་། སེམས་སྐྱེ་ཤི་མེད་པར་རྟོགས། ཕུང་པོའི་འདོར་ལེན་ལ་མི་འཚེ་བར་ན་དགའ་འཆི་བྲོད་བྱེད་
ཅིང་སྣང་བ་རང་སྣང་དུ་ཤེས་པས་ཉམས་ལེན་ཀྱང། ཐབས་གཞན་ལ་མི་བརྟེན་པར་འོད་གསལ་སྟོང་པ་ཉིད་ཀྱི་
འལ་
ངང་དུ་བཞག་ལ། སེང་གེའི་ཉལ་ལུགས་ཀྱིས་དབྱིངས་རིག་བསྲེས་ཏེ་དེའི་ངང་དུ་ཤི་ན་སྐད་ཅིག་ལ་ཡར་གྱི་ཟང་
ཐལ་དུ་འགྲོ་སྟེ། དེ་ལྟ་བུ་རྣམས་ལ་ངོ་སྤྲོད་དང་འཕོ་བའི་དགོས་བྱེད་ཟད་དོ། །གཞན་འབྱུང་བའི་ཐིམ་རིམ་དང་
བར་དོ་གསུམ་ལ་ལྟོས་དགོས་པ་རྣམས་ལ་ནི་ངོ་སྤྲོད་ལ་སོགས་གལ་ཆེའོ། །དེའང་ངོ་སྤྲོད་དང་འཕོ་བ་གཞན་
གདབ་པ་དེ་ཡང་རབ་རྫོགས་པ་ཆེན་པོའི་རྣལ་འབྱོར་རྟོགས་པ་མཆོག་ལྡན། འབྲིང་གསང་སྔགས་པ་བསྐྱེད་རྫོགས་
ལ་བྱན་ཚུད་པ། ཐ་མ་འདུལ་ཁྲིམས་གཙང་མར་བསྲུང་བར་དགོས་ཤིང་། སྔགས་པ་དང་འདུལ་ཁྲིམས་གཙང་མར་
བསྲུང་བ་ཡིན་ཀྱང་སྟོང་ཉིད་རྟོགས་ཤིང་ཉམས་ལེན་ལ་གདེང་ཚུད་པ་ཞིག་ནི་ངེས་པར་དགོས་ཏེ། ལམ་ལྔ་ལས་
མཐོང་ལམ་གྱི་སྣེར་ཟིན་པ་དགོས་པའི་ཕྱིར་རོ། །དེ་ནས་འཆི་ཀ་མའང་ཤི་བའི་རོ་དེའི་མགོ་ལྷོ་རུ་བསྟན། རྐང་པ་
གཉིས་བྱང་དུ་ཤད་ཀྱིས་བརྐྱང་། གཞོག་གཡས་འོག་ཏུ་བཅུག་ལ་ལག་མཐིལ་འགྲམ་པར་བཅར། གཡོན་པ་བརླའི་
སྟེང་དུ་བཞག །སངས་རྒྱས་ཀྱི་གཟིམས་ཚུལ་ལྟར་བྱའོ། །མོ་ལ་དེ་ལས་བཟློག་པར་བྱ། དེ་ནས་འཆི་ཀ་མ་ཡིན་ན་
ལྷའི་མེ་ལོང་གི་བྱང་སྡོམ་འབོག་པའི་ཆོ་གའི་མཇུག་གི་འཆི་ཁའི་སེམས་བསྐྱེད་ཀྱི་ཆོ་ག་རྗེས་ཟློས་ནུས་སམ་མ་ནུས་
ཀྱང་ཡིད་ལ་འདུན་པ་བསྐྱེད་བཅུག་ལ་འབོག་ན་ཕན་ཡོན་ཤིན་ཏུ་ཆེའོ། །དེ་ནས་བླ་མས་རང་གི་རྩ་བའི་བླ་མ་དང་
སྐྱབས་ཡུལ་ལ་དད་པ་རྩེ་གཅིག་ཏུ་བསྐྱེད་ཅིང་གསོལ་བ་གདབ་པ་ནི། ཨེ་མ་ཧོ། །སྐུ་གསུམ་འབྱུང་
གནས་དྲིན་ཆེན་བླ་མ་ལ།། གསོལ་བར་འདེབས་སོ་བྱིན་གྱིས་བརླབ་ཏུ་གསོལ།།
ཐར་པའི་ལམ་སྟོན་དྲིན་ཆེན་བླ་མ་ལ། གསོལ་བར་འདེབས་སོ༔ །།ངན་སོང་སྒོ་
གཅོད་དྲིན་ཆེན་བླ་མ་ལ།། གསོལ་བར༔ །།མ་རིག་མུན་སེལ་དྲིན་ཆེན་བླ་མ་ལ།།
གསོལ་བར༔ །།འཁོར་བའི་འཕྲང་སྒྲོལ་དྲིན་ཆེན་བླ་མ་ལ།། གསོལ་བར༔ །།དུག་
243

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལྔའི་ནད་སེལ་དྲིན་ཆེན་བླ་མ་ལ།། གསོལ་བར༔ །།བར་དོའི་འཇིགས་སྐྱོབ་དྲིན་
ཆེན་བླ་མ་ལ༎ གསོལ་བརi །།ཐུགས་རྗེའི་ལྕགས་ཀྱུ་དྲིན་ཆེན་བླ་མ་ལ།། གསོལ་
བར༔ །།ཆུ་བཞིར་སྒྲོལ་མཛད་དྲིན་ཆེན་བླ་མ་ལ། གསོལ་བར༔ །།ཕུང་པོ་འདོར་ལེན་
འབྱུང་བཞི་འཇིག་པའི་ཚེ། གང་ཤར་སྣང་བ་རང་སྣང་ཤེས་ནས་ཀྱང་།། གཟུང་
འཛིན་ཆགས་སྡང་རང་སར་གྲོལ་བ་དང་།། སྟོང་རིག་མ་བུ་འཕྲོད་པར་བྱིན་གྱིས་
རློབས།། ཞེས་བརྗོད་དོ། །དེ་ནས་འདིར་འཆི་ཀ་མ་ལ་ད་གཟོད་འབྱུང་འགྱུར་གྱི་བར་དོའི་སྣང་བ་རྣམས་ངོ་སྤྲོད་
བྱེད་པ་ལ་མཆོག་དམན་གཉིས་ལས། མཆོག་རྫོགས་ཆེན་པ་དང་། གསང་སྔགས་པ་དང་འདུལ་བ་པ་གང་ཡིན་ཀྱང་
རུང་རང་གི་ཉམས་ལེན་ལ་གོམས་འདྲིས་ཡོད་ཅིང་། ཁྱད་པར་བར་དོའི་གདམས་ངག་ཉམས་འོག་ཏུ་ཚུད་པ་དེ་ལ་
ངོ་སྤྲད་པ་ནི། ཀྱེེ་རིགས་ཀྱི་བུ། ཁྱོད་འཇིག་རྟེན་འདི་ནས་ཞིང་ཁམས་གཞན་དུ་
གཤེགས་པའི་དུས་ལ་ཐུག་པ་ལགས་ན། ད་གཟོད་བར་དོ་གསུམ་གྱི་སྣང་བ་གང་
ཤར་ཐམས་ཅད་རིག་པའི་རང་རྩལ་རང་སྣང་རང་བཞིན་མེད་པ་དང་། རང་
རིག་སྐུ་གསུམ་གྱི་ངོ་བོ་མངོན་གྱུར་ཡིན་པ་ཤེས་པར་བྱེད་ནས་སྐྱེ་བ་ཕྱི་མ་འདི་ལ་
སེམས་ཅན་མུ་མཐའ་མེད་པའི་དོན་ནུས་པར་བྱའོ། །སྙམ་པའི་ཐུགས་བསྐྱེད་
མཛོད་ཅིག །རིགས་ཀྱི་བུ། ཁྱོད་ད་ལྟ་ན་བ་ལྟར་སྣང་ངམ། ཟུག་རྔུའི་སྡུག་བསྔལ་
ཞིག་འདུག་གམ། དེ་ཉིད་ཀ་དག་རིག་པའི་རྩལ་ཡིན། རང་སེམས་ལ་ལྟོས་དང་
རང་བཞིན་མེད་པ་ནི་ཀ་དག་རིག་པའི་གཞི་ཡིན། རིགས་ཀྱི་བུ། འཆི་བ་ལྟར་
སྣང་ངམ། འདོར་ལེན་གྱི་སྡུག་བསྔལ་ཞིག་འདུག་གམ། དེ་ཀ་དག་རིག་པའི་
རྩལ་ཡིན། འཆི་མཁན་ལ་ལྟོས་དང་རང་བཞིན་མེད་པ་དེ་ཀ་དག་རིག་པའི་གཞི་
ཡིན། གཞི་དང་རྩལ་གཉིས་སུ་མེད་པའི་ངང་ལ་ས་ལེ་སང་ངེ་རྗེན་ནེ་ཅེ་རེར་
ཞོག་ཅིག །དེའི་དོན་ཉམས་སུ་མྱོང་ངམ། རིགས་ཀྱི་བུ། དབུགས་ཆད་མ་ཐག་
ཁྱོད་ལ་རྣ་བ་ནས་བརྡ་སྤྲད་པ་ཡིན་གྱི། ད་ལྟ་མ་བརྗེད་ཅིང་། དེའི་དུས་གཞི་རང་
244

ནམ་མཁའ་མཛོད་ཀྱི་སྒྲུབ་སྐོར།
བཞིན་གནས་པའི་འོད་གསལ་སྒྲིབ་གཡོགས་མེད་པར་འཆར་བ་དེ་ད་ལྟ་གཏན་
ལ་ཕོབ་ཅིག །དྲན་པས་ཟུངས་ཤིག །དེའི་ཚེ་ཁྱོད་ཀ་དག་གི་ས་ལ་སྐད་ཅིག་མ་
གསུམ་ན་ཁྱོད་འཚང་རྒྱའོ། །༧ །དེ་ངོ་མ་ཤེས་ན་དེ་ནས་བོན་ཉིད་འོད་གསལ་གྱི་
བར་དོ་རང་སྣང་ཡིན་ལུགས་ཀྱི་འོད་གསལ་འཆར་བར་འགྱུར་ཏེ། དང་པོ་གཞི་
སྣང་ཡེ་ཤེས་ཀྱི་འོད་གསལ་འཆར་རོ། །དེ་ནས་ཟུང་འཇུག་ཚོམ་བུའི་སྣང་བ་
འཆར་རོ། །དེ་ནས་ཡེ་ཤེས་བཞི་སྦྱོར་གྱི་སྣང་བ་འཆར་རོ། །དེ་ནས་ལྷུན་གྲུབ་
རིན་པོ་ཆེའི་སྣང་བ་འཆར་རོ། །དེ་དག་གང་གི་དུས་སུ་ཡང་གང་ཤར་དེ་རང་སྣང་
དུ་ངོ་ཤེས་ན་དེ་མ་ཐག་ཀ་དག་གི་སར་ཁྱེད་བདེ་བར་གཤེགས་སོ། །རིགས་ཀྱི་བུ་
ད་ལྟའི་འོད་གསལ་སྐྱེལ་མ་དང་འདྲ་ལ། བར་དོའི་འོད་གསལ་སུན་མ་དང་འདྲ་
བས། དེ་གཉིས་མཚམས་སྦྱར་བའི་ཕྱིར་དབྱིངས་རིག་སྐྱེལ་མ་དང་འདྲ་བའི་སྣང་
བ་རྣམས་རིམ་གྱིས་ངོ་སྤྲད་པར་བྱེད་པས། ད་ལྟ་མ་བརྗེད་ཅིག །ལན་གསུམ་བརྗོད་ལ།
དེ་ནས་གསལ་གདབ་པ་ནི། ཀྱེ་མ་སྐལ་ལྡན་རྣལ་འབྱོར་རིགས་ཀྱི་བུ། ད་ལྟ་འཆི་བའི་
དུས་ལ་ཐུག་པས་ན།། འཇིག་རྟེན་སྣང་བ་དྲི་ཟའི་གྲོང་བཞིན་ཡལ༎ ལུས་དང་
ལོངས་སྤྱོད་རྨི་ལམ་ནོར་བཞིན་སྟོང་༎ སེམས་ལ་སྐྱེ་ཤི་མེད་དོ་རིགས་ཀྱི་བུ།། རང་
གི་རིག་པ་སངས་རྒྱས་ཉག་གཅིག་ལ།། སྒྲ་འོད་ཟེར་གསུམ་སྐུ་གསུམ་རང་རྩལ་
ཡིན།། སངས་རྒྱས་ལུས་རྒྱ་གྲོལ་བས་ཤི་བར་བྲོད།། གདོས་ལུས་ཡེ་ཤེས་ལུས་མཆོག་
ཐོབ་པས་བྲོད། མར་གྱུར་འགྲོ་ཀུན་ཐུགས་རྗེས་འདུལ་བས་བྲོད།། ན་དགའ་
འཆིར་བྲོད་རྣལ་འབྱོར་བློ་རེ་བདེ། སངས་རྒྱས་ཞིང་ནས་ཞིང་བགྲོད་སངས་
རྒྱས་ཏེ།། མཐའ་ཡས་སེམས་ཅན་འདྲེན་པའི་དཔལ་གྱུར་ཤོག །ཅེས་ངོ་སྤྲད་དོ། །དེ་ནས་
འབྱུང་ལྔ་སྡུད་རྗེས་ཕྱི་དབུགས་ཆད་ནས་སྣང་མཆེད་ཐོབ་གསུམ་གྱི་ཐ་མ་ཉེར་ཐོབ་མུན་སྨག་ལྟ་བུ་འཆར་བའི་དུས་
ཡིན་པས། བརྒྱལ་ནས་དྲན་པ་མེད་པས། དེའི་དུས་སུ་དམ་ཚིག་ལ་སེལ་མེད་ཅིང་ཚུལ་ཁྲིམས་དག་པའི་མཆེད་
245

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གྲོགས་ཤིག་གིས། ཁོའི་རྣ་བ་ནས་ཕར་མིང་ནས་བཏོན་ཅིང་། ཕྱི་དབུགས་ཆད་པས་རིག་པ་མ་ཡེངས་ཤིག །ཞེས་
པའི་ཚིག་དེ་ཁོ་ཡིས་ཐོས་ངེས་པར་བྱས་ནས་འབོད་རིག་པ་ཟིན་ནས་ཀ་དག་གི་དབྱིངས་སུ་བོན་གྱི་སྐུའི་ངང་དུ་
སངས་རྒྱས་པར་ངེས་ཏེ། མངོན་སངས་རྒྱས་པའི་རྒྱུད་ལས། ཐལ་བ་དབུགས་ཐལ་སྲོག་ཆད་རིག་པ་བརྒྱལ། ཞེས་
གསུངས། འདི་ལ་བླ་མ་་མཆེད་གྲོཊ་རྣམས་ཀྱིས་ནན་ཏན་ཆེན་པོས་གདམས་ངག་ཐེབས་པ་གལ་ཆེ་སྟེ། སྔ་མ་ལས།
སྐད་ཅིག་གཅིག་གིས་བསྐལ་པའི་སྐྱིད་སྡུག་ནུས། བཟང་བྱས་ངན་བྱས་མདོ་དོན་དབུགས་ཐག་གསུམ། ཆེ་བསགས་
ཆུང་བསགས་བཞག་ནས་སྐད་ཅིག་གིས། ཡར་བསྒྱུར་མར་བོར་ལྡོག་པོ་འདི་ཡིས་བྱེད། ཅེས་དང་། ཡང་རྩེ་ལས།
འོད་གསལ་འདི་ཡིས་ཕུང་གྱོང་བཏང་། འགྲོ་དྲུག་འཁོར་བར་འདི་ཡིས་བསྒྱུར། འདི་ལ་ནན་ཏན་བྱ་བ་གཅེས།
ཞེས་གསུངས་སོ།། ༈ །ཐ་མལ་པ་སྤྱི་ལ་ཕྱི་དབུགས་མ་ཆད་གོང་དུ་ངོ་སྤྲད་པའི་ཚུལ་ནི། འོ་སྐལ་ལྡན་རིགས་
ཀྱི་བུ། ཁྱོད་ལ་འཆི་བ་མི་རྟག་པ་འོང་བ་ཡིན་ནོ། །དེ་ཡང་མི་རྟག་པ་ནི་ཁྱོད་
གཅིག་པུ་ལ་འོང་བར་མ་ཟད། དུས་གསུམ་རྫོགས་པའི་སངས་རྒྱས་ཀྱང་སྐུ་མི་
རྟག་མྱ་ངན་ལས་འདས་པའི་ཚུལ་བསྟན། བླ་མ་དགེ་བའི་བཤེས་གཉེན་རང་གི་
གོ་ཡུལ་མཐོང་ཡུལ་ན་ཡོད་པ་རྣམས་ཀྱང་མི་རྟག་འཆི་བ་ལས་མ་ཐར་ཏེ། ད་ལྟར་མི་
བཞུགས་པའི་འདིས་ཀྱང་ཤེས། སྤྱིར་ཁམས་གསུམ་སེམས་ཅན། སྒོས་ཡུལ་ཁམས་
འདིའི་མི་ཕོ་མོ། །ཡང་སྒོས་རང་གི་ཁྱིམ་གང་གི་མི་རྣམས་ཀྱང་སྔར་འཆི་ཕྱིས་འཆི་
ལས་མེད་དོ། །རྒྱུད་ལས། སྐྱེས་པའི་ཐ་མར་འཆི་བས་འགྲོ་ས་མེད། གཤིན་རྗེས་
དབང་མ་བྱས་པའི་འགྲོ་བ་མེད། ཅེས་གསུངས་སོ། །དེའི་ཕྱིར་ཁྱོད་འཆི་བ་ལ་མ་
སྐྲག་དང་། བདག་འདྲེན་པའི་སློབ་དཔོན་གྱིས་འཇིགས་པ་ལས་སྐྱོབ་བྱེད། སྡུག་
བསྔལ་ལས་དབུགས་དབྱུང་། བར་དོའི་སྣང་བ་རང་སྣང་དུ་ངོ་སྤྲད། འཆི་ཁའི་
བར་དོ་ལ་སྔར་འདྲིས་ཀྱི་མི་དང་འཕྲད་པ་ལྟ་བུའི་གདམས་ངག །བོན་ཉིད་བར་
དོ་ལ། མའི་པང་དུ་བུ་རྒྱུག་པ་ལྟ་བུའི་གདམས་ངག །སྲིད་པའི་བར་དོ་ལ་དཔག་
ཆེན་གྱི་མདའ་འཕེན་པ་ལྟ་བུའི་གདམས་ངག །གལ་སྲིད་སྐྱེ་བ་ལེན་དགོས་བྱུང་
246

ནམ་མཁའ་མཛོད་ཀྱི་སྒྲུབ་སྐོར།
ན་ལས་བཟང
ཟང་གི་འཕྲོ་མཐུན་པ་ཡུར་བ་རྐང་ཆད་ལ་ཝ་འཛུགས་པ་ལྟ་བུའི་གདམས་
ངག་བསྟན་ཏེ། འཁོར་བ་སྡུག་བསྔལ་གྱི་རྒྱ་མཚོ་ནས། ཐར་པ་བདེ་བའི་གྲོང་དུ་
ཁྲིད་པ་ཡིན་གྱིས། དད་མོས་དྲག་པོ་བསྐྱེད་ཅིག །རྗེས་སུ་ལུས་པའི་མི་དང་ཡུལ་
མཁར་ཟས་ནོར་གང་ལའང་ཆགས་ཞེན་མེད་པར་བློས་ལིང་གིས་ཐོངས་ཤིག །
རྗེས་སུ་ཆགས་ཞེན་བྱེད་ན་ནི་ཕྱིས་འཁོར་བར་ལྷུང་བར་འགྱུར་ཏེ། མདོ་ལས།
ཆགས་ཞེན་འདི་ནི་འཁོར་བའི་རྒྱུ༎ མ་ཆགས་པ་ནི་བོན་གྱི་མཆོག །ཅེས་གསུངས།
གཞན་ཡང་དགྲ་ལ་ཞེ་སྡང་མ་བསྐྱེད། གཉེན་ཉེ་འབྲེལ་བུ་ཚ་རྣམས་ལ་སེམས་མ་
ཆགས། དེ་དག་ལ་ཆགས་སྡང་སྐྱེས་ན་དམྱལ་བར་སྐྱེ་བར་འགྱུར་ཏེ། རྒྱུད་ལས།
ཆགས་སྡང་དམྱལ་བའི་ཡུལ་བས་ཕྱིན་ས་མེད།། བསམ་ངན་སངས་རྒྱས་ཀྱིས་ཀྱང་
སྐྱོབ་ཐབས་མེད།། ཅེས་གསུངས་སོ། །དེའི་དོན་ཤེས་པར་བྱེད་པ་གལ་ཆེའོ། །དེ་ནས་
དེ་ལ་གསལ་གདབ་པ་ནི། ཀྱེ་མ་སྐལ་བ་ལྡན་པ་རིགས་ཀྱི་བུ།། ཁྱོད་ལ་འཆི་བ་མི་རྟག་
འབྱུང་བ་སྟེ།། མི་རྟག་འཆི་བ་སེམས་ཅན་སྤྱི་ལ་འོང་།། འཆི་བའི་དུས་བབ་རེ་ས་
བླ་མ་དང་། དཀོན་མཆོག་གསུམ་པོ་མ་གཏོགས་གཞན་མེད་ཀྱི།། འཆི་བར་མ་སྐྲག་
དད་མོས་རབ་བསྐྱེད་དང་།། བདག་གིས་གདམས་ངག་ཟབ་མོ་ལ་བརྟེན་ནས།། ཁྱོད་
ནི་བར་དོའི་འཇིགས་པར་སྐྱོབ་པར་བྱེད། རྗེས་སུ་བུ་ཚ་ཡུལ་མཁར་ཟས་ནོར་ལ།
ཆགས་ཞེན་མ་བྱེད་བློ་ཡིས་ལིང་གིས་ཐོངས།། དགྲ་ལ་ཞེ་སྡང་མ་བསྐྱེད་སྒྱུ་མར་
བསྒོམ། ཐམས་ཅད་འཆི་འགྱུར་ལུས་པ་མེད་པར་སོམས།། ད་རེས་ཁམས་གསུམ་
སེམས་ཅན་ཐམས་ཅད་ཀྱི།། འཚབ་ཏུ་ང་ཤི་གླུད་དུ་ང་འགྲོ་ཡི།། ན་ཤིའི་དུཿཁ་
ངན་པ་ངས་ཆད་བྱ།། སྙམ་པའི་བསམ་པ་རྩེ་གཅིག་བཟུང་བར་གྱིས། བླ་མ་མཁྱེན་
ནོ་ཐུགས་རྗེས་བཟུང་དུ་གསོལ། བར་དོའི་སྣང་བ་རང་སྣང་ཤེས་པར་ཤོག ། ཅེས་
ངོ་སྤྲད་དོ། །ཕྱི་དབུགས་མ་ཆད་གོང་གི་མཆོག་དམན་གཉིས་ཀྱི་ངོ་སྤྲད་དུས་ཐོག་ཏུ་མ་འཕྲོད་ན་ཕྱི་དབུགས་ཆད་
247

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ནས་རང་རང་ལ་ངོ་སྤྲད་ཆོག་པ་ཡིན་ནོ། ༧ །འདི་མན་ཆད་ཀྱི་འབྱུང་བའི་སྡུད་རིམ་དང་བར་དོ་གསུམ་གྱི་ངོ་སྤྲོད་
རྣམས་མཆོག་དམན་གང་ལའང་ཁྱད་པར་མ་ཕྱེས་ཀྱང་ཆོག་སྟེ། རང་རང་ལས་བཟང་ངན་དབང་པོའི་ཁྱད་པར་
གྱིས་སྣང་བའི་འཆར་ཚུལ་དང་གྲོལ་སྔ་འཕྱི་རྣམས་མ་ངེས་ཀྱང་ངོ་སྤྲད་འདི་གཅིག་པུའི་ཆོག་དེ་ཡང་འདི་ནི་རྫོགས་
ཆེན་ལུང་ལས་འབྱུང་བའི་ངོ་སྤྲོད་ལུགས་སོ། །དེས་ན་དམིགས་ཡུལ་དེའི་སྤྱི་བོའི་ཚངས་བུག་སྒོར་འཕོ་རྫས་བྱུག །